钦定古今图书集成/明伦汇编/氏族典/第136卷 > 《凌迪知万姓统谱》 > 轮扁
## 钦定古今图书集成/明伦汇编/氏族典/第136卷 > 《凌迪知万姓统谱》 > 轮扁

按《庄子·天道》：齐桓公读书于堂上，轮扁斲轮于堂下，
释椎凿而上问桓公曰：“敢问公之所读者何言邪？”公
曰：“圣人之言也。”曰：“圣人在乎？”公曰：“已死矣。”曰：“然则君
之所读者，古人之糟粕已夫。”桓公曰：“寡人读书，轮人
安得议乎？有说则可，无说则死。”轮扁曰：“臣也。以臣之
事观之，斲轮徐则甘而不固，疾则苦而不入，不徐不”
疾，得之于手而应于心，“口不能言，有数存焉于其间，
臣不能以喻臣之子，臣之子亦不能受之于臣，是以
行年七十而老《斲轮》。”古之人与其不可传也死矣。然
则君之所读者，古人之糟粕已夫。

魏